**Homologacija pnevmatik Vredestein VF Traxion Optimall za traktor CLAAS XERION**

CLAAS, ki velja za enega vodilnih proizvajalcev kmetijskih kombajnov in traktorjev na svetu, je opravil homologacijo pnevmatik Vredestein VF Traxion Optimall za svoj vrhunski traktor XERION. Homologacija vključuje največjo pnevmatiko VF velikosti VF 900/60R42 PFO NRO 189D TL Traxion Optimall. Inovativna pnevmatika VF Traxion Optimall, ki je namenjena najvišjemu razredu traktorjev, ima edinstvene lastnosti na področjih oprijema, izkoristka goriva in izjemno dolge življenjske dobe, kar znatno zniža skupne stroške lastništva.

Traktorji XERION so edinstven izdelek na področju kmetijske industrije. Ti izjemno zmogljivi večnamenski sistemski traktorji se izdelujejo v treh različicah z močjo od 443 do 530 KM. Izdelujejo jih v največji tovarni kombajnov na svetu v kraju Harsewinkel v Nemčiji. Vredestein je dobavitelj originalne opreme za štiri tovarne proizvajalca CLAAS, od katerih sta dve v Nemčiji (Harsewinkel in Bad Saulgau) in dve v Franciji (Le Mans in Metz-Woippy).

Dobava pnevmatik Vredestein proizvajalcu CLAAS zajema pnevmatike za traktorje, samovozne kombajne in opremo za pobiranje pridelkov, ki se izdelujejo v teh štirih tovarnah.

**Za več informacij se obrnite na:**

Robbert Holtkamp | tržna komunikacija OHT Europe

Tel. št.: +31 6 1507 6475

E-poštni naslov: robbert.holtkamp@apollotyres.com

**O družbi Apollo Tyres**

Družba Apollo Tyres (NL) B.V. oblikuje, proizvaja in prodaja visokokakovostne pnevmatike za osebne avtomobile, dvokolesna vozila in gospodarska dostavna vozila ter pnevmatike za kmetijsko in industrijsko mehanizacijo na različnih lokacijah v Evropi in Združenih državah Amerike. Apollo Tyres (NL) B.V. je del družbe Apollo Tyres Ltd, ki je mednarodni proizvajalec pnevmatik s proizvodnimi obrati v Indiji, na Nizozemskem in Madžarskem. Družba Apollo Tyres Ltd trži izdelke pod dvema svetovno priznanima blagovnima znamkama Apollo in Vredestein. Njeni izdelki so na voljo v več kot 100 državah prek razpredene mreže ekskluzivnih prodajnih mest, ki delujejo pod blagovno znamko in ponujajo različne izdelke.